নিউজডেস্ক, বাংলাদেশনিউজ২৪x৭.কম;  কুড়িগ্রামের রাজারহাটে গম চাষে নতুন প্রযুক্তি পাওয়ার ট্রিলার অপারেটিং সিডার মেশিন (পিটিওএস) ব্যবহার শুরু হয়েছে। বৃহস্পতিবার গোবর্ধন দোলা গ্রামে আনুষ্ঠানিকভাবে এই মেশিন দিয়ে চাষ কাজ শুরু করা হয়। জেলায় এখানেই প্রথম এই মেশিনের ব্যবহার শুরু হলো।  উপজেলা কৃষি কর্মকর্তা সমির চন্দ্র ঘোষ জানান, ঘড়িয়ালডাঙ্গা গ্রামের কৃষক বদরুল ইসলাম এনজিও সলিডারিটি থেকে ৭৫ হাজার টাকা ঋণ নিয়ে এই মেশিন এনেছেন। এরমধ্যে ৪৫ হাজার টাকা দিয়ে পিটিওএস সিডার মেশিন এবং ২৮ হাজার টাকা দিয়ে একটি পুরাতন পাওয়ার  ট্রিলার মেশিন কিনেছেন। এই সিডার মেশিন ব্যবহারের ফলে একরে ১০ থেকে ১২ কেজি বীজ কম লাগবে। একসাথে ৮ইঞ্চি দুরত্বে ৬টি লাইনে বীজ ফেলা যাবে। এছাড়াও এতে একর প্রতি চাষ খরচ ৫ হাজার টাকার মতো কমে যাবে এবং উৎপাদনও বাড়বে।  বাংলাদেশনিউজ২৪x৭.কম/এমএ/এসএকে.